CELEX: C2004/262/72
Language: et
Date: 2004-10-23 00:00:00
Title: Kohtuasi T-296/04: Salvador Contreras Gila, José Ramiro López'i ja Antonio Ramiro López'i 22. juuli 2004. aasta hagi Euroopa Liidu Nõukogu vastu

23.10.2004   
            
            
               ET
            
            
               Euroopa Liidu Teataja
            
            
               C 262/38
            
         Salvador Contreras Gila, José Ramiro López'i ja Antonio Ramiro López'i 22. juuli 2004. aasta hagi Euroopa Liidu Nõukogu vastu
   (Kohtuasi T-296/04)
   (2004/C 262/72)
   Kohtumenetluse keel: hispaania
   Salvador Contreras Gila, José Ramiro López ja Antonio Ramiro López, elukoht Jaén (Hispaania), esitasid 22. juulil 2004 Euroopa Ühenduste Esimese Astme Kohtusse hagi Euroopa Liidu Nõukogu vastu. Hageja esindaja on letrado en ejercicio abogado del llustre Colegio de Jaén José Fancisco Vázquez Medina.
   Hageja palub esimese astme kohtul:
   
               —
            
            
               tunnistada nõukogu määruse (EÜ) nr 864/04 artikli 1 lõike 7 ipso iure tühisust;
            
         
               —
            
            
               teha otsus kohtukulude osas hiljem.
            
         Õiguslikud alused ja peamised argumendid
   Hagejad viitavad oma taotluste toetuseks õiguspärase ootuse ja ka õiguskindluse põhimõtete rikkumisele ning doktriini rikkumisele, mille kohaselt haldus ei või minna vastuollu omaenda aktidega, kuna määrates vaidlustatud sättes oliivõli tootjatele antava otsese tootmistoetuse arvutamise võrdlusperioodiks vaid turustusaastad 1999/2000, 2001/2002 ja 2002/2003, on talupidajatel, kes kooskõlas määrusega nr 2366/98 istutasid 1997. või 1998. aastal oliivipuid, õigus vaid minimaalsetele tootmistoetustele, kuna nendeks turustusaastateks on nende toodang väike, sest oliivipuu peab kasvama vähemalt 8 aastat, et jõuda täieliku viljakuseni.
   Samuti viidatakse mittediskrimineerimise põhimõtte rikkumisele, kuna teistel liikmesriikidel, nagu näiteks Portugalil, on vahendeid noorte oliivipuude toodangu suurendamiseks.